లలితా పవార్

లలితా పవార్ (1916 ఏప్రిల్ 18 - 1998 ఫిబ్రవరి 24) మహారాష్ట్రకు చెందిన సినిమా నటి. హిందీ, మరాఠీ, గుజరాతీ సినిమారంగాలలో దాదాపు 700 సినిమాలలో నటించింది. తన 70 ఏళ్ళ నటనా జీవితంలో గిన్నిస్ ప్రపంచ రికార్డును కూడా సొంతం చేసుకుంది. అనారీ సినిమాలోని నటనకు ఉత్తమ సహాయ నటిగా ఫిల్మ్‌ఫేర్ అవార్డు అందుకుంది. భల్జీ పెంధార్కర్ రూపొందించిన నేతాజీ పాల్కర్ (1938), న్యూ హనా పిక్చర్స్ సంత్ దామాజీ, విఎస్ ఖండేకర్ రాసిన నవయుగ్ చిత్రపత్ వారి అమృత్, ఛాయా ఫిల్మ్స్ వారి గోరా కుంభార్ వంటి హిట్ సినిమాలలో నటించింది. అనారి (1959), శ్రీ 420, మిస్టర్ & మిసెస్ 55, రామానంద్ సాగర్ టెలివిజన్ ఎపిక్ సీరియల్ రామాయణంలో మంథర పాత్రలో ప్రసిద్ధి పొందింది.

జననం 
లలితా పవార్ (అంబా లక్ష్మణ్ రావు సగుణ్‌) 1916 ఏప్రిల్ 18న  నాసిక్‌లోని యోలాలో ఒక సనాతన కుటుంబంలో జన్మించింది. తండ్రి లక్ష్మణ్ రావ్ షగుణ్ గొప్ప పట్టు, పత్తి ముక్కల వ్యాపారి.

సినిమారంగం 

తన తొమ్మిదేళ్ళ వయసులో రాజా హరిశ్చంద్ర (1928) చిత్రంతో తన నటనా జీవితాన్ని ప్రారంభించింది. తరువాత ఏడు దశాబ్దాల సినిమా జీవితంలో 1940ల సినిమాలలో ప్రధాన పాత్రలు పోషించింది. 1932లో కైలాష్ అనే మూకీ సినిమాకు సహ-నిర్మాత వ్యవహరించడంతోపాటు సినిమాలో నటించింది. ఆ తర్వాత 1938లో దునియా క్యా హై అనే టాకీ సినిమాను కూడా నిర్మించింది.

1942లో, జంగ్-ఎ-ఆజాదీ సినిమాలో ఒక సన్నివేశంలో భాగంగా, కొత్త నటుడు మాస్టర్ భగవాన్ లలితను గట్టిగా కొట్టాడు. దాంతో ముఖ పక్షవాతం వచ్చి, ఎడమ కంటి సిర పగిలిపోయింది. మూడు సంవత్సరాల చికిత్స తీపుకున్న తర్వాత, లలిత ఎడమ కన్ను చూపు కోల్పోయింది. అప్పుడు ప్రధాన పాత్రలను మానేసి, క్యారెక్టర్ రోల్స్‌కు మారవలసివచ్చింది. అయినప్పటికి క్యారెక్టర్ ఆర్టిస్టుగా ఖ్యాతిని సంపాదించింది.

లలిత ముఖ్యంగా తల్లి, అత్త పాత్రలలో ప్రసిద్ధి చెందింది. రాజ్ కపూర్‌తో అనారీ (1959)లో ఫిల్మ్‌ఫేర్ ఉత్తమ సహాయ నటి అవార్డును అందుకుంది. రామానంద్ సాగర్ టెలివిజన్ ధారావాహిక రామాయణంలో మంథరగా నటించింది. 1961లో భారత సినిమా తొలి మహిళగా భారత ప్రభుత్వం సత్కరించింది.

వ్యక్తిగత జీవితం 
గణపత్రావ్ పవార్‌తో లలిత  మొదటి వివాహం జరిగింది. కానీ, ఆమె చెల్లెలితో అతని అనుబంధంతో విసిగిపోయిన లలిత, తర్వాత బొంబాయిలోని అంబికా స్టూడియోస్‌కు చెందిన సినీ నిర్మాత రాజ్‌ప్రకాష్ గుప్తాను వివాహం చేసుకుంది. ప్రస్తుతం తన మనవడు సంజయ్ పవార్, తన భర్తతో కలిసి జుహులో నివసిస్తోంది. తన కుమారుడు జై పవార్ నిర్మాతగా కొనసాగుతూ మంజిల్ వంటి సినిమాల్లో లలితతో కలిసి పనిచేశాడు. తన కుమారుడు జై పవార్‌కు సంజయ్ పవార్, మనోజ్ పవార్ అనే ఇద్దరు కుమారులు ఉన్నారు. 1998 ఫిబ్రవరి 24న పూణేలోని ఔంధ్‌లో మరణించింది.

సినిమాలు

టెలివిజన్

అవార్డులు 
 1960: ఉత్తమ సహాయ నటిగా ఫిల్మ్‌ఫేర్ అవార్డు - అనారి
 1961: సంగీత నాటక అకాడమీ అవార్డు - నటన

మూలాలు

బయటి లింకులు 
 
 
  లలితా పవార్ కి నివాళి స్క్రీన్ మ్యాగజైన్
 లివింగ్ ది రోల్ -  లలితా పవార్ దిహిందూ
  లలితా పవార్ తో ముఖాముఖి సినీప్లాట్.కాం

కేంద్ర సంగీత నాటక అకాడమీ పురస్కార గ్రహీతలు
హిందీ సినిమా నటీమణులు
భారతీయ సినిమా నటీమణులు
1998 మరణాలు
1916 జననాలు
మరాఠీ సినిమా నటీమణులు
గుజరాతీ సినిమా నటీమణులు